KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. június 23-i ülésére)

TÁRGY: RAFFAI ENDRÉNÉ LAKÁSBÉRLETÉNEK MEGHOSSZABBÍTÁSA

A KTKT Egységes Iskola és Szakiskola Petőfi Sándor Általános Iskolájának tanára, Raffai Endréné, 2008. június 27-től 2010. június 26-ig létesített lakásbérleti jogviszonyt az önkormányzati tulajdonú, Kiskőrös, Petőfi S. ú. 3. sz. I. e. 2. ajtószám alatti 1 szoba összkomfortos lakásra. Ezt megelőzően 2004. június 1-től a Petőfi Sándor Általános Iskolában kialakított „szolgálati lakásban” lakott, melyet az azóta már megépült tornacsarnok kivitelezési munkáihoz raktárként hasznosítottak.

Az intézményvezető és Raffai Endréné családi okokra hivatkozva kérte a lakásbérleti jogviszony meghosszabbítását.

Az önkormányzat lakásrendelete 8. § (3) bekezdése alapján „A Képviselő-testület a lakásbérleti jogviszonyt – különösen indokolt esetben – legfeljebb két alkalommal, alkalmanként legfeljebb 2 évi időtartamra meghosszabbíthatja.”
Javasolom, hogy a Képviselő-testület a város szakember-ellátottságának biztosítása érdekében Raffai Endréné lakásbérletét a határozat-tervezetben foglaltak szerint hosszabbítsa meg.

Kiskőrös, 2010. május 31.


Domonyi László sk.


polgármester 

HATÁROZAT-TERVEZET

A Képviselő-testület Raffai Endrénének az önkormányzati tulajdonú, Kiskőrös, Petőfi S. ú. 3. sz. I. e. 2. ajtószám alatti lakásra vonatkozó lakásbérleti jogviszonyát 2012. június 26-ig, de legfeljebb a KTKT Egységes Iskola és Szakiskolánál fennálló, és a Kiskőrösön lévő tagintézményben végzett munkaviszonya időtartamára meghosszabbítja.

